ב"ה

תשע"ט

**"צו החיים תן וקח. כך נברא העולם; שכל אדם יהיה משפיע ומקבל, ומי משאין בו שניהם כאחד - הריהו כאילן סרק".**

רבי יצחק מזידיטשוב

סטודנטיות וסטודנטים יקרים,

אנחנו נערכים למתן שירותי סיוע לימודי שיינתנו על-ידי סטודנטים עמיתים **\***.

**חונכות בשכר**

החניכה תשלם 15 ₪ לשעת חונכות (בתשלום מראש); המכללה תוסיף שכר סטודנטים (25 ₪) עד 10 שיעורים.

החונכות פתוחה לכל מי שמעוניינת / מעוניין לעזור וממלא אחרי הקריטריונים הבאים:

* ממוצע ציונים 85-90
* אישור יח"ס

**נהלים:**

חובה על כל מי שמעוניין לשמש חונך / חונכת לפנות למרכז יח"ס, ולמלא טופס בקשה מסודר. מרכז יח"ס יעבור על הבקשה ויאשר. ללא קבלת אישור מיח"ס, המכללה לא תשתתף בתשלום עבור החונכות.

מרכז יח"ס יתאם בין החונך לחניך (בתיאום אתם).

לפני תחילת תקופת החונכות, על החניך להסדיר את התשלום בהנהלת חשבונות, לידי ענת. ניתן להתחיל את המפגשים עם קבלת אישור תשלום מהנהלת החשבונות.

במהלך החונכות, על החונכת והחניכה למלא דף מעקב, שנמצא באתר / שמצורף.

תשלום לחונכת יתבצע בסוף תקופת החונכות, לאחר קבלת דף המעקב חתום על-ידי החונכת והחניכה.

הסטודנטיות החונכות רשאיות לפנות לצוות יח"ס לקבלת הדרכה והכוונה בחונכות, בהתאם לצורך.

**מטרת החונכות בתשלום הינה** תמיכה בסטודנטית החניכה בתהליך הלמידה והתארגנות בלימודים האקדמיים. לכן:

* על החונכות להתחיל לא יאוחר מאמצע הסמסטר. לא יינתן אישור לבקשה שמגיעה צמוד לתקופת המבחנים.
* על החונכות להתבצע בתקופה מוגדרת מראש (פעם או פעמיים בשבוע).
* על תקופת החונכות להסתיים עד חודשיים וחצי מהמפגש הראשון.

**\* סטודנטים יחנכו סטודנטים גברים; סטודנטיות תחנכנה סטודנטיות.**